בס"ד

שלום רב

מצ"ב קבצי word ובהם ספרי התנ"ך מנוקדים. קבצים אלו מבוססים על מאגר מידע אישי ידידותי שבו כל ספרי התנ"ך המנוקדים מובאים בקבצי word (כל ספר נמצא בקובץ נפרד).

היתרונות שבקבצים אלו:

**1.**      כל הפסוקים והפרקים מובאים עם ניקוד מלא ומדוייק.

**2.**      בתוך הפסוקים לא מובאים מקפים, נקודות, פסיקים או כל מיני סימנים אחרים.

**3.**      בכל המקורות שבהם כתוב בתנ"ך שם ה' המפורש בקבצים אלו מובאת במקומו האות ה' בתוספת גרש (ה').

**4.**      בכל מקור שבו כתוב בתנ"ך השם אלוקים (עם האות ה') בקבצים אלו מובא במקומו אלקים (חוץ מהפסוקים בהם יש התייחסות לעבודה זרה (ואין קדושה בשם זה) ושם מופיעה המילה אלהים (או אלהי וכדומה).

**5.**      כל ציון הפסוקים מסומנים באות מודגשת ובצבע שונה ובתוך סוגריים **(א) (כב)** וכד'.

**6.**      כאשר מעבירים קבוצת פסוקים ממאגר מידע לתוכנת word מספור הפסוק יכול להופיע בסוף שורה, ואז נוצר מצב שבו מספור הפסוק מופיע בסוף שורה ואילו הפסוק שלאחר מכן מובא בשורה הבאה. בקבצים שלי דבר זה לא יכול לקרות, ותמיד המילה הראשונה בפסוק מחוברת למספור של הפסוק. הדבר נעשה באמצעות הפיכת הרווח שבין מספור הפסוק לתוכן שלו ל"רווח קשיח", והדבר מחשיב את מספור הפסוק ואת המילה שאחריו כמילה אחת.

**7.**      בכל הפסוקים שבהם יש קרי וכתיב; מובא בהתחלה הכתיב בתוך סוגריים וללא ניקוד ועם תוספת המילה כתיב (ובאות בצבע שונה ובהיר יותר ובכתב קטן יותר), ולאחר מכן מובא הקרי בכתב רגיל מנוקד.

**8.**      בכל חמשת חומשי תורה אחרי כל מילה שבה מופיע הטעם אתנח(תא) [שזו ההפסקה המשמעותית ביותר בתוך כל פסוק] מובא פסיק.

**9.**      בחמשת חומשי התורה בכל תחילת פרשה של פרשות השבוע מצויין שם הפרשה.

**10.**  בחמשת חומשי תורה מסומנות גם פרשה פתוחה (באמצעות הסימון {פ}) ופרשה סתומה (באמצעות הסימון {ס}).

ניתן להשתמש בקבצים אלו להכנת דפי מקורות, דפי עבודה, מבחנים וכדומה שבהם מובא ציטוט של פסוקים מהתנ"ך.

**ביטול סימוני פרשה פתוחה וסתומה וסימני הפסיק** (כנ"ל במקום אתנחתא). אם אתה מעוניין להשתמש בקבצים אלו ללא אחד או יותר מהסימנים הנ"ל ניתן לבטל כל אחד מהסימנים (בקובץ שלם) בדרך הבאה: בתוך תוכנת word נכנסים לפקודת החלף (או החלפה) ובחלון של "חפש את" צריך לכתוב את הדבר שאתה רוצה לבטל (למשל: {ס} או {פ} או ,) ובחלון "החלף ב" לא לכתוב כלום, ואז לתת למחשב פקודה של "החלף הכל".

**ביטול ציוני הכתיב**. כפי שנזכר לעיל, בכל הפסוקים שבהם בתנ"ך יש קרי וכתיב; מובא בקבצים בהתחלה הכתיב בתוך סוגריים וללא ניקוד ועם תוספת המילה כתיב (ובאות בצבע שונה ובהיר יותר ובכתב קטן יותר), ולאחר מכן מובא הקרי בכתב רגיל מנוקד. אם אתה מעוניין להשתמש בקבצים אלו ללא הכתיב ניתן לבטל זאת (בקובץ שלם) בדרך הבאה: בתוך תוכנת word נכנסים לפקודת החלף (או החלפה) ואת החלון של "חפש את" צריך להשאיר ריק לגמרי, אבל לכתוב למטה בעיצוב גופן גודל 11 (שזהו גודל הגופן של הכתיב בכל הקבצים) ובחלון "החלף ב" לא לכתוב כלום, ואז לתת למחשב פקודה של "החלף הכל".

אם יש לך הערות על טעויות המצויות בקבצים, או על הוספות שלדעתך כדאי להכניס לקבצים אלו, או הערות על עריכה שונה, אשמח לקבל את ההערות.

**מבחינתי, כל מי שמקבל את הקבצים יכול גם להעביר אותם לכל אדם אחר שחפץ בכך.**

כל טוב ובהצלחה

**אליצור עמנואל**

08-9790244  054-7777956